আটাইতকৈ চহকী ভাৰতীয়জন বাৰু মুকেশ আম্বানি বুলি প্ৰায় সকলোৱেই জানে। কি্ন্তু মুকেশ আম্বানিৰ পিছত দ্বিতীয় চহকী ভাৰতীয় কোন?
হয়, আচৰিত হ'ব যে আপোনাৰ তেনেই অপৰিচিত হ'লেও এইজন লোক ঈৰ্ষণীয়ভাৱে চহকী অথচ নাই লাইমলাইটত।
তেওঁ হ'ল এভিনিউ ছুপাৰমাৰ্টছৰ প্ৰতিষ্ঠাতা ৰাধাকিষাণ ডামানী। বৰ্তমান ডামানীয়েই হ'ল দ্বিতীয় সৰ্বাধিক চহকী ভাৰতীয়।
গৌতম আদানী, লক্ষ্মী মিট্টাল, ৰতন টাটা, শিৱ নাদাৰ, বেংকাৰ উদয় কটক আৰু কুমাৰ মংগলম বিৰলাৰ দৰে বৃহৎ নামবোৰক পিছ পেলাই ডামানীয়ে শেহতীয়াকৈ তালিকাৰ দ্বিতীয় স্থানলৈ আহে।
তেওঁৰ মুঠ সম্পত্তিৰ পৰিমাণ হ'ল ১৭.৯ বিলিয়ন ডলাৰ (ফ'ৰ্বছৰ ৰিয়েল টাইম বিলিয়নাৰছ ইণ্ডেক্সৰ মতে)।
এই ইণ্ডেক্সৰ মতে, মুকেশ আম্বানিৰ মুঠ সম্পত্তিৰ পৰিমাণ ৫৭.৯ বিলিয়ন ডলাৰ।
শুকুৰবাৰে এভিনিউ ছুপাৰমাৰ্টছৰ শ্বেয়াৰ বোম্বেই ষ্টক মাৰ্কেটত সৰ্বকালৰ উচ্চ স্তৰলৈ উঠাৰ পিছত ৰাধাকৃষাণ আৰু তেওঁৰ পৰিয়ালৰ শুকুৰবাৰে সম্পত্তিৰ পৰিমাণ প্ৰায় ৯৬ মিলিয়ন বৃদ্ধি হোৱা দেখা যায়, যিটোৰ হাৰ ০.৫৪ শতাংশ।
এভিনিউ ছুপাৰমাৰ্টছে ৫ ফেব্ৰুৱাৰিত প্ৰতিষ্ঠানিক বিনিয়োগকাৰীসকলৰ বাবে শ্বেয়াৰ বিক্ৰীৰ কথা ঘোষণা কৰিছিল। কোম্পানিটোৱে অফাৰ ফৰ ছেইলৰ জৰিয়তে ২.২৮ শতাংশ ইয়াৰ ষ্টেক বিক্ৰী কৰিব।
অফাৰ ফৰ ছেইলে এভিনিউ ছুপাৰমাৰ্টছলৈ প্ৰায় ৩,০৩২.৫ কোটি টকা আনিব বুলি আশা কৰা হৈছে, য'ত কোম্পানিটোৱে ১.৪৮ কোটি অংশ নিৰ্বিনিয়োগ কৰিবলৈ সিদ্ধান্ত কৰিছিল।
খুচুৰা বিনিয়োগকাৰীৰ বাবে অফাৰ ফৰ ছেইল অহা ১৭ ফেব্ৰুৱাৰিত মুকলি কৰা হ'ব আৰু খুচুৰা-ভিন্ন বিনিয়োগকাৰীৰ বাবে ইয়াক ১৪ ফেব্ৰুৱাৰিত মুকলি কৰা হ'ব।
এভিনিউ ছুপাৰমাৰ্টছৰ ১৯৬ টা ষ্ট'ৰ আছে আৰু ভাৰতত সৰ্বাধিক লাভজনক গেলামালৰ খুচুৰা বিক্ৰীৰ শৃংখলাবোৰৰ অন্যতম।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
